A férfiak is rettegnek a ráncoktól
Meglepő, de a gazdasági válság csillapodtával az USA-ban újra népszerűek a plasztikai műtétek: főleg a férfiak körében.
Hogy mennyire nem mindegy a férfiaknak a külseje, bizonyítja, hogy a 2010-es évben 2%-kal emelkedett azoknak a száma, akik sebészkés alá feküdtek a külsejük miatt. A gazdasági válság miatt a mostani arány még messze nem rekord, eddig a legtöbb szépészeti beavatkozást férfiakon a 2007-es esztendőben, röviddel a válság előtt végezték.

A szakértők megfigyelték, hogy főleg a 40 és 54 év közötti férfiak vállalkoznak ilyen jellegű beavatkozásokra. A trend hátterében az állhat, hogy ez a korosztály mindennél jobban szeretne lépést tartani a fiatalokkal, mind szakmai, mind magánéleti szempontból. Ezért még attól sem riadnak vissza, hogy műtéttel fiatalíttassák meg magukat. Az erre vonatkozó adatokból kiderült, hogy a legnépszerűbb beavatkozás az orrplasztika: az elmúlt évben összesen 63 ezer ilyen műtétet végeztek, a második helyen a szemkörnyék rendbetétele áll, míg a harmadik a zsírleszívás.

AJÁNLOTT LINKEK:

Egyre népszerűbb a mellkisebbítő műtét férfiaknak (life.hu)
Férfiak – plasztikai sebésznél (nana.hu)
Nagyobb, hosszabb, vágatlan (hazipatika.com)
Élet-Stílus